Stoltenberg NATO nizo Ukraina tashqarisiga chiqmasligi uchun javobgarligini, shu bilan birga Rossiya bilan urush qilmasligini ta’kidladi. Foto: AFP/Getty Images Shimoliy Atlantika alyansi Ukrainadagi vaziyat yomonlashishini kutmoqda va Rossiyani zudlik bilan qo‘shinlarini Ukrainadan olib chiqib ketishga chaqiradi. Bu haqda NATO bosh kotibi Yyens Stoltenberg ma’lum qildi. «Yaqin ikki kun ichida vaziyat yanada yomonlashadi – halok bo‘lganlar, jarohatlanganlar, vayronalar ko‘payadi», — dedi u. U alyans nizo Ukraina tashqarisiga chiqmasligi uchun javobgarligini, shu bilan birga Rossiya bilan urush qilmasligini ta’kidladi. Stoltenberg shuningdek, Moskvani Ukraina bilan muzokara o‘tkazishga chaqirdi.